[{"text_idx": "#000001", "text": "Ni allem wneud ein gwaith heb mae cefnogaeth ein gwirfoddolwyr yn hanfodol i ni a gall fod yn ffordd wych o ymuno a\u0302\u2019r mudiad Masnach Deg. Mae dwy ffordd y gallwch wirfoddoli gyda ni: trwy eich grw\u0302p lleol neu\u2019n uniongyrchol gyda Cymru Masnach Deg, fel rhan o gynllun gwirfoddoli Hub Cymru Affrica."}, {"text_idx": "#000003", "text": "Darllenwch ein straeon gwirfoddolwyr isod a chysylltwch a\u0302 chynllun gwirfoddoli Hub Cymru Affrica os hoffech chi ymuno a\u0302\u2019n ti\u0302m."}, {"text_idx": "#000006", "text": "\u201cFel rhan o fy nghwrs Daearyddiaeth a Chynllunio, roeddwn i eisiau dysgu mwy am faterion byd-eang a datblygu rhyngwladol ac roeddwn i\u2019n awyddus i gymryd rhan felly dechreuais leoliad fel gwirfoddolwr swyddfa ar gyfer Cymru Masnach Deg, gan wirfoddoli ddau fore pob wythnos. Roedd yn gyfle gwerthfawr i ddatblygu fy sgiliau gweinyddu a threfnu tra hefyd yn cael blas ar amgylchedd gwaith swyddfa.\u201d"}, {"text_idx": "#000007", "text": "\u201cRoeddwn i\u2019n rhan o Bythefnos Masnach Deg gan ddarparu cyfle i straeon gael eu rhannu am y bobl sy\u2019n gweithio\u2019n galed i gynhyrchu nwyddau rydyn ni\u2019n eu cymryd yn ganiataol yn aml, fel coffi a siocled ac roedd hi\u2019n gymaint o fraint cael bod yn rhan o helpu i baratoi ar gyfer y digwyddiadau yma. Fe wnaeth y profiad fy herio i ystyried fy mhatrymau siopa a ffordd o fyw ac rwy\u2019n deal nawr sut y gallwn gyda\u2019n gilydd fod yn gweithio gyda\u2019n gilydd i wneud newidiadau sy\u2019n cyfrannu tuag at fyd tecach.\u201d"}, {"text_idx": "#000009", "text": "\u201cRydw i wedi bod yn wirfoddolwr i Fasnach Deg am dros 10 mlynedd a phan symudais i Lanelli, fe wnes i ymgyrchu i\u2019w helpu i ddod yn Dref Masnach Deg cyn ddod yn wirfoddolwr i Cymru Masnach Deg. Mae pawb sydd yn ymwneud a\u0302 Masnach Deg yn wirfoddolwyr fel fi ac mae\u2019n rhywbeth rwy\u2019n falch iawn ohono. Rwy\u2019n siarad gyda phobl er mwyn dysgu ymwybyddiaeth Masnach Deg ac annog mwy a mwy o bobl i brynu cynhyrchion Masnach Deg i helpu ffermwyr.\u201d"}, {"text_idx": "#000010", "text": "\u201cFel rhan o\u2019r IFTTC, roeddwn yn helpu i sefydlu\u2019r neuadd, yn cyfarfod a chyfarch gwesteion, nodi ar fap o ble roedd pobl wedi dod, gwerthu crysau-T, bod ar ddyletswydd i helpu cynrychiolwyr a defnyddio fy ieithoedd i gyfieithu i bobl. Roedd y gynhadledd mor ddefnyddiol i mi ond hefyd yn llawer iawn o hwyl a gwnes i lawer o ffrindiau o\u2019r digwyddiad hwnnw. Fy nghamau a nodau nesaf yw parhau i ddatblygu syniadau a gymerwyd o\u2019r gynhadledd i wneud y bobl yn fy nghymuned yn wirioneddol ymwybodol o Fasnach Deg.\u201d"}, {"text_idx": "#000011", "text": "Os ydych chi wedi\u2019ch ysbrydoli gan straeon Maddie a Tara ac yr hoffech chi wirfoddoli gyda ni, cysylltwch a\u0302 ni trwy raglen wirfoddoli Hub Cymru Africa."}]